Source: https://www.monitoruldegalati.ro/sport/baschetbalistii-de-la-csm-galati-sunt-montati-pentru-duelurile-de-foc-din-grupa-galbena.html
Timestamp: 2020-08-15 14:19:15+00:00

Document:
Baschetbaliştii de la CSM Galaţi sunt montaţi pentru duelurile de foc din Grupa Galbenă - Monitorul de Galati - Ziar print si online
Baschetbaliştii de la CSM Galaţi sunt montaţi pentru duelurile de foc din Grupa Galbenă Recomandat
Marți, 21 Ianuarie 2020 12:23
La sfârşitul săptămânii trecute s-a încheiat prima fază din Liga Naţională de Baschet Masculin. CSM Galaţi a întâlnit în ultima etapă din grupa B, în deplasare, pe CSM Mediaş. Derbiul pentru locul 2 a fost interesant şi viu disputat, ambele echipe s-au aflat în avantaj alternativ pe tabela de marcaj, medieşenii, cu o bancă mai lungă, au profitat la maxim şi au obţinut o victorie muncită.
„Meciul de la Mediaş l-am disputat în condiţii speciale după ce în ultimele săptămâni ne-am antrenat în efectiv redus, doar în 6-7 jucători, ceea ce este foarte greu. Britanicul Tawiah s-a integrat foarte bine deşi a făcut doar două antrenamente alături de noi. Chiar şi în aceste condiţii, am jucat bine în cea mai mare parte a timpului, diferenţa s-a făcut în sfertul trei pe câteva decizii greşite. Am reuşit să realizăm ceea ce ne-am propus în prima etapă, jocul a crescut şi am reuşit să readucem publicul alături de noi. Săptămâna asta sper să ne pregătim în formulă completă, vor sosi şi cei trei americani, băieţii sunt foarte motivaţi pentru duelurile adevărate care vor urma în faza a doua”, ne-a declarat antrenorul principal al echipei noastre, Eugen Ilie.
Rezultat final: CSM Mediaş - CSM Galaţi 86-77 (17-18, 22-22, 26-16, 21-21). Lotul folosit: Negoiţescu 10 puncte, 5 recuperări, 0 pase decisive, o intercepţie; Krivokapic (16 p, 7, 6, 1); Bogdanovic (18 p, 8, 2, 0); Tawiah (12 p, 10, 2, 0); Grecu (0 p, 0, 1, 0); Corpodean (19 p, 8, 0, 1); Sava. CSM Galaţi s-a calificat în Grupa Galbenă 7-12 alături de: SCMU Craiova, BCMU FC Argeş Piteşti, ocupantele ultimelor poziţii din Grupa A, CSO Voluntari, CSM Mediaş şi CSM 2007 Focşani. În prima etapă, echipa pregătită de Eugen Ilie, Cătălin Ştefănescu şi Bogdan Bălănică va întâlni BCM U FC Argeş pe 26 ianuarie, de la ora 17.00, în sala Polivalentă Dunărea.
https://www.monitoruldegalati.ro/sport/baschetbalistii-de-la-csm-galati-sunt-montati-pentru-duelurile-de-foc-din-grupa-galbena.html#sigProGalleria9079137d34
« Zimbrul Slobozia Conachi şi Avântul Valea Mărului, primele calificate pentru Final Four
Hocheiştii de la CSM Galaţi şi-au respectat blazonul, au revenit şi au învins Steaua »
Baschetbaliştii de la CSM Galaţi sunt montaţi pentru duelurile de foc din Grupa Galbenă

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM